李清照
多丽·小楼寒
小楼寒，
夜长帘幕低垂。
恨潇潇[1]无情风雨，
夜来揉损琼肌。
也不似贵妃醉脸，
也不似孙寿愁眉。
韩令偷香，
徐娘傅粉，
莫将比拟未新奇，
细看取[2]，
屈平陶令，
风韵正相宜。
微风起，
清芬酝藉[3]，
不减酴釄[4]。
渐秋阑[5]，
雪清玉瘦，
向人无限依依。
似愁凝汉臯解佩[6]，
似泪洒纨扇题诗[7]。
朗月清风，
浓烟暗雨，
天教憔悴瘦[8]芳姿。
纵爱惜，
不知从此，
留得几多时。
人情好，
何须更忆，
泽畔东篱。